เช้านี้กรุงเทพมหานครและปริมณฑลค่าฝุ่นเพิ่มขึ้นเล็กน้อยทุกพื้นที่แต่อยู่ในเกณฑ์มาตรฐาน ขณะที่ภาคเหนือค่าฝุ่นเพิ่มขึ้นในหลายพื้นที่
เช้านี้กรุงเทพมหานครและปริมณฑลค่าฝุ่นเพิ่มขึ้นเล็กน้อยทุกพื้นที่แต่อยู่ในเกณฑ์มาตรฐาน ขณะที่ภาคเหนือค่าฝุ่นเพิ่มขึ้นในหลายพื้นที่           นายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลวันนี้ 8 กุมภาพันธ์ 2563 ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 21 - 49 ไมโครกรัมต่อลูกบาศก์เมตร ภาพรวมปริมาณฝุ่นละอองเะิ่มขึ้นเล็กน้อยทุกพื้นที่จากเมื่อวานนี้ 7 กุมภาพันธ์ 2563 แต่ทุกพื้นที่อยู่ในเกณฑ์มาตรฐานที่กำหนด เนื่องจากมีลมสงบถึงลมอ่อน ทำให้ฝุ่นละอองกระจายตัวได้ไม่ค่อยดีและเกิดการสะสมในหลายพื้นที่ ประกอบกับสภาพการจราจรหนาแน่นและติดขัดในบางเส้นทาง โดยอยากให้ประชาชนหลีกเลี่ยงไปใช้รถโดยสารสาธารณะแทนรถยนต์ส่วนบุคคลช่วงวิกฤติฝุ่นละอองขณะที่สถานการณ์หมอกควันภาคเหนือ 9 จังหวัดวันนี้ 8 กุมภาพันธ์ 2563 คุณภาพอากาศมีปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 31 - 62 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) อยู่ในเกณฑ์มาตรฐานที่กำหนด ภาพรวมแนวโน้มค่าฝุ่นละอองลดลงในหลายพื้นที่เพิ่มขึ้นในหลายพื้นที่จากเมื่อวานนี้ 7 กุมภาพันธ์ 2563 โดยค่าฝุ่น PM 2.5 อยู่ในระดับสีส้ม 5 พื้นที่ โดยยังพบปัญหาไฟป่าหมอกควันที่เกิดจากการเผาในที่โล่งอยู่ จึงขอความร่วมมือประชาชน งดเผาเชื้อเพลิงทั้งในที่โล่งและในป่า หากพบเห็นการเผาหรือเกิดไฟป่าโปรดแจ้งสายด่วน 1362